Diari Oficial de la Generalitat Valenciana


Sumari del DOGV 8493, del 25-02-2019 (2019/1782)

Informació pública de l'aprovació de l'informe ambiental i territorial estratègic de la modificació puntual número 40 del Pla general d'ordenació urbana.
---------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1782


Data del document
:   21-02-2019

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 40 del Pla general d'ordenació urbana. [2019/1782]  
Resolució d'Alcaldia número 573/2019  
Vist el Document Inicial Estratègic presentat pels serveis tècnics municipals en relació amb la modificació puntual número 40 del PGOU, en compliment de l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP); i valorant l'òrgan promotor que resultava d'aplicació el procediment simplificat per a la seua tramitació.  
  
Havent sotmés el dit document inicial a consulta d'administracions afectades i persones interessades, en compliment de l'article 51 de l'esmentada llei.  
Havent sigut emés un informe favorable, en data 30 d'octubre de 2018, per part de la policia local, segons consta en l'expedient, en el qual es fa constar: «al volum de tràfic de vehicles de motor, se li ha afegit el tràfic que genera un parc comercial d'iguals característiques arribant a la conclusió que respecte a l'afecció a la CV-230 en el tram de l'avinguda Europa, l'increment de trànsit generat pel parc comercial no té afecció negativa en el trànsit i en el nivell de servei de la carretera CV-230.»  
Havent transcorregut el termini establit perquè les associacions notificades es pronunciaren sobre aquest tema sense que hagen remés cap aportació al document, segons certificat que consta en l'expedient.  
Vist l'informe tècnic de la cap del Servei de Medi Ambient.  
Aquesta Alcaldia Presidència resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 40 del PGOU, de conformitat amb els criteris de l'annex VIII de la LOTUP, corresponent continuar la seua tramitació conforme a l'article 57 de la LOTUP.  
  
Segon. La present resolució no serà susceptible de cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.  
  
Tercer. Publicar aquesta resolució en el Diari Oficial de la Generalitat Valenciana.  
  
Quart. De conformitat amb l'article 51.7. de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aquest diari, no s'haguera procedit a aprovar la modificació del pla en el termini màxim de quatre anys des de la seua publicació.  
  
Així ho mana i signa l'alcaldessa presidenta.  
  
La Vall d'Uixó, 21 de febrer de 2019.- L'alcaldessa presidenta: Tania Baños Martos.